Արարողության մասնակիցներին ողջունեց ԵԿՄ վարչության նախագահ, Արցախի հերոս, գեներալ-լեյտենանտ Մանվել Գրիգորյանը, իր խոսքի մեջ շեշտելով. «Ես այստեղ տեսնում եմ դպրոցականներին, պատանի երկրապահներին, երիտասարդ երկրապահներին, որոնց ամեն օր դիմավորելու է Սպարապետը եւ վստահություն է ներշնչելու երկրի հանդեպ, հայրենիքի հանդեպ, պետության հանդեպ։ Այդ վստահությամբ դուք գալիս եք փոխարինելու ձեր պապերին, հայրերին։ Գալիս եք շարունակելու նրանց գործը։ Մենք վստահում եւ հավատում ենք ձեզ»։